stanford-oval/wikipedia huggingface dataset:
בית אמידים
הערות שוליים

1 2 3 4 5 6 7  סמי ממן, בית האומנים במג'דל - אשקלון, עבודה סמינריונית לתואר שני, אוניברסיטת בר אילן, תשס"א
1 2 3 4 5 6  אבי ששון וטל קציר, בית אמידים במג'דל, אשקלון (תיק תיעוד), עיירת אשקלון, 2011
↑  קרויאנקר דוד, אדריכלות בירושלים הבנייה הערבית מחוץ לחומות, הוצאת כתר, 1985
פרט מתוך המבנה, ולצדו כתובות גרפיטי שרוססו על ידי משחיתים (2012)
תרבות האינטרנט

המונח תרבות האינטרנט או תרבות הסייבר (באנגלית: Cyberculture) מתייחס אל מכלול היבטי התרבות שהתפתחה עם הופעת האינטרנט. המצאה זו שינתה במידה מהפכנית את צורת התקשורת בין בני אדם, ויצרה השפעה תרבותית ניכרת על אוכלוסיית העולם.
מאפייני התרבות החדשה

תרבות האינטרנט היא תרבות דינמית המשתנה ללא הפסק, עקב התפתחות הטכנולוגיה והעלייה במספר הגולשים באינטרנט. עם זאת, ניתן לזהות בה מספר מאפיינים עיקריים:
מאפייני התרבות החדשה > הגדלת האינטראקציה האנושית ובניית קהילות

החידוש העיקרי מתבטא בהופעת אפשרויות חדשות ליצירת קשרים חברתיים עם מספר רב של בני אדם. קשרים אלו יכולים להתקיים תקופה ממושכת רק באינטרנט, ולעיתים להתפתח למפגש ממשי, חלקם באמצעות אתרי היכרויות ייעודיים. צורות ההתקשרות החדשות כוללות:
דואר אלקטרוני: משלוח מכתבים באמצעות האינטרנט, כתחליף לתכתובת המסורתית מבוססת הנייר.
צ'אט: קיום שיחות זוגיות או קבוצתיות באמצעות האינטרנט.
מסרים מיידיים: תוכנות המאפשרות שיחה בזמן אמת.
פורומים: אתרי אינטרנט המשמשים לקיום דיונים בנושאים מוגדרים וייעודיים.
משחק רשת: משחק מחשב מרובה משתתפים, שבו משחקים דרך האינטרנט.
רשתות חברתיות – אתרים המאפשרים את כל, או את רוב, צורות התקשורת הרשומות מעלה, לצד שיתוף תמונות, קישורים ופעולות נוספות בקרב קהילות משתמשים.
חלק מהאפשרויות הנזכרות, הביא גם לחשיפה עצמית באינטרנט, שהיא תופעה של אנשים החושפים את עצמם באינטרנט, כשהם מוותרים בכך על הזכות לפרטיות ועל האנונימיות המלאה או החלקית שלהם.
עם הגידול בדרכי האינטראקציה החברתית שמאפשר האינטרנט, בפרט בין אנשים הרחוקים זה מזה, הוא מצמצם את הצורך במפגשים פנים אל פנים. מגמה זו, בשלב ראשוני שלה, נרמזת בספרו של דויד גרוסמן, "יש ילדים זיגזג":
בתקופה ההיא הייתי עדיין בחבורה קטנה של ילדים, שיחד עשינו דברים, והייתה לנו סיסמה, ומחבוא, ומיבצעים, ובית על עץ, ומרגל קבוע שהיינו ממררים לו את החיים – שהיה בסך הכול קרמרמן אחד שגר קומה מעלי; בקיצור, חבורה אמיתית. אולי אני צריך להדגיש שבימים הקדומים ההם היו הילדים משחקים זה עם זה ממש, לא רק דרך מוֹדֶם.
מאפייני התרבות החדשה > הרחבת השפה

צורות התקשורת המפורטות מעלה עודדו הקלדה מהירה וכן חיפוש דרכים חדשות להבעת רגשות והמחשת ייחודיות (לעיתים, תוך שמירה על אנונימיות). עקב כך הופיעו:
ניק: שימוש בשם עט כתחליף לשם הרשמי, למטרת שמירת אנונימיות או להוספת נופך נוסף לדמות הוירטואלית
יוזרבאר: הלחם של המילים יוזר=משתמש ובאר=פס, תיבה. זוהי תמונה מלבנית קטנה שמוסיפים לחתימה בפורומים, המעידה על אישיותו או תחביביו של בעליה
סלנג באינטרנט: התפתחות של סלנג ייחודי, הכולל בין השאר רגשונים, כשאלו משמשים להעשרת השפה הכתובה על ידי שימוש בסמיילים שונים כדרך להבעת רגשות
מאפייני התרבות החדשה > שיתופי פעולה מקומיים וגלובליים

כן התאפשר ביצוע פרויקטים על ידי מספר גדול של פעילים ללא תלות במקום מגוריהם:
מיקור המונים: קישור חברות וארגונים הזקוקים לעובדים לצורך ביצוע משימות עם מומחים או חובבים ברחבי העולם המוכנים לבצע את המשימות בצורה אפקטיבית (טובה או זולה מביצוע על ידי עובד מסוים).
קוד פתוח: מיזמי תוכנה בעלי רישיון שמתיר את הפצתם, שכפולם ושימוש בהם ללא מגבלות מלאכותיות שקיימות בתוכנה קניינית.
פלאש מוב: שימוש באינטרנט ליצירת פעילות מאורגנת חד-פעמית מחוץ לו.
חישוב מבוזר קהילתי: שיטה לעריכת חישובים ארוכים או מסובכים, לפרויקטים הזקוקים לעוצמה כזו, באמצעות יצירת קהילה מקוונת.
מאפייני התרבות החדשה > שינוי יחסי הגומלין בין ספקי התוכן והצופים

בנוסף חלוקת התפקידים לסוחר וצרכן התערערה וגולשים (להבדיל מגופים מסחריים) החלו ביצירת תוכן עבור גולשים אחרים, במה שהיום מכונה וב 2.0. דוגמאות לאתרים כאלו:
בלוג: התפתחות של היומן האישי, שבעליו כותב בו בכל נושא בו הוא מתעניין. כיום קיימים גם בלוגים מסחריים של חברות וארגונים ובלוגים בעלי אג'נדה פוליטית
טוקבק: מנגנון לתגובות הגולשים, המופעל באתרי חדשות, באתרי בלוגים ובאתרים נוספים
ויקי: תוכנה המאפשרת עריכה משותפת של מידע, במיזמים כמו ויקיפדיה בנושאים כללים ובמיזמים אחרים דוגמת מיזמי קוד פתוח בנושא מסוים דוגמת מדריכים לתוכנת מחשב
שיתוף קבצים: שיתוף של קובצי מחשב באמצעות תוכנות ייעודיות על ידי הורדה ישירה ממחשבים של משתמשים אחרים בתוכנה
מסחר אלקטרוני: מסחר וביצוע עסקאות דרך רשת האינטרנט, כאשר הן המוכרים והן המוצרים אינם שייכים בהכרח לעולם העסקי המסורתי. כך, למשל, אנשים פרטיים המוכרים מגוון עצום של סחורות באי ביי
קניה חברתית: התארגנות לצורך רכישת מוצרים ושירותים בהנחות
תופעת אינטרנט: הקלות בה ניתן להעביר סרטונים, בדיחות וכיוצא בזה, מובילה לפופולריות עצומה, גם אם לזמן קצר, לאנשים ותופעות לה לא היו זוכים במבנה התקשורת המסורתי, קלות זאת עלולה לגרום לביוש (שיימינג) במהירות רבה.
מאפייני התרבות החדשה > עבריינות מקוונת

לצד תרבות האינטרנט נוצרה תת-תרבות הנעה על הסקאלה שבין הטרדה ופשע חמור. זו מתבטאת ב:
טרוליות: כינוי למשתמשים המפריעים למהלך הדיון התקין בפורום באינטרנט
התחזות: שימוש בניק בדרך כלל למטרה רעה – הפצת דואר זבל, גנבה ספרותית, וכדומה
דואר זבל: ניצול לרעה של פלטפורמת הדוא"ל להפצת מידע שיווקי לא רצוי.
ונדאליזם: חדירה לאתרים ללא הרשאה (האקינג), איתור פרצות אבטחת מידע, ולעיתים ניצולן בזדון, הפצת תוכנות וירוס מחשב ורוגלה הפוגעות במחשבים אחרים, ועוד
דיג מקוון: צורה מיוחדת של הונאה וגנבת זהות ברשת האינטרנט
ספאמינג: כתיבת הודעה מסוימת מספר רב של פעמים, בדרך כלל ללא כל קשר למקום בו הופיעה
בישראל

המדור קפטן אינטרנט, שהופיע בעיתון "הארץ", יכול להחשב כאחד המייצגים הראשונים של תרבות האינטרנט. כמוהו אתרי תוכן כמו: IOL, מוניטור וקורקינט.
ראו גם

תרבות דיגיטלית
סינון תכנים באינטרנט
תופעת אינטרנט – מם שכל פרסומו (או חלקו המכריע) הוא באינטרנט
מימון המונים
אוריינות מדיה
הצהרת העצמאות של הסייברספייס
לקריאה נוספת

אהרון בן-זאב, אהבה ברשת, 2004.
ערן קמחי, האינטרנט – מה חדש בהופעת החדש?, הוצאת רסלינג, 2010.
אמנדה פאלמר: האמנות לבקש – על תרבות האינטרנט ומוזיקה חופשית. הרצאה באנגלית מאתר TED עם כתוביות בעברית
יאיר עמיחי-המבורגר, הטוב, הרע והמכוער באינטרנט: הפסיכולוגיה של החיים ברשת, תל אביב: הוצאת מטר, 2013.
יובל דרור, קוד סמוי: כל מה שלא רוצים שתדעו ואתם חייבים לדעת על החיים בעידן הדיגיטלי, הוצאת כנרת, זמורה-ביתן, דביר, 2018.
מוזיאון הזכוכית בפראונאו

| --- | --- |

 מידע כללי
 סוג:  מוזיאון 
 מיקום:  פראונאו 
 מדינה:  גרמניה 
 הקמה ובנייה
 תקופת הבנייה:  ?–1975
 תאריך פתיחה רשמי:  1975 
 
 קואורדינטות:  48°59′17″N 13°17′54″E﻿ / ﻿48.9881114°N 13.2983821°E﻿ / 48.9881114; 13.2983821
 he
 
מוזיאון הזכוכית בפראונאו (בגרמנית: Glasmuseum Frauenau), הוא מוזיאון ציבורי בבעלות מדינת בוואריה, גרמניה, לתיעוד התרבות וההיסטוריה של ייצור זכוכית באזור בוואריה תחתית (אנ'). המוזיאון הוקם על רקע מסורת יצור הזכוכית בת 500 שנים בעיירה ובסביבתה.
היסטוריה

המוזיאון הוקם בשנת 1975 על ידי ראש העיר פראונאו ואמן זכוכית מקומי לתיעוד מסורת יצור הזכוכית ואמנות הזכוכית המקומית. במשך הזמן התפתח המוזיאון והפך למוקד בינלאומי של מפגשים מקצועיים ותצוגות עבור אמני זכוכית מכל רחבי העולם. עם פתיחתו זכה המוזיאון להכרה ושיתוף פעולה של היסטוריונים ואמני זכוכית ידועים אשר אף העבירו אליו לתצוגה חלק מן האוספים הפרטיים שלהם.
מתחילת דרכו שילב המוזיאון תצוגות של אמנות הזכוכית ביחד עם טכנולוגיה תרבות ומסורת של תעשיית הזכוכית, והציג את הקשר שבין הפעילות המקומית האופיינית, לזו הבינלאומית בכל הרבדים הללו. אוצרי המוזיאון שקדו על פיתוח האוסף והתצוגה באמצעות רכישות, תרומות והשאלות ממקורות שונים.
התרומה החשובה ביותר לאוסף התקבלה מאוספיו של היסטוריון האומנות וולפגנג קרמר (Wolfgang Kermer) שהיה דיקן האקדמיה לאומנות באוניברסיטת שטוטגרט.
בתחילת שנות האלפיים ובמסגרת פעילויות לפיתוח כלכלי ותיירותי של אזור היער הבווארי, זכה המוזיאון למענקי פיתוח משמעותיים והחל גם בשיתוף פעולה עם מוזיאונים ויצרני זכוכית בצ'כיה הסמוכה. מענקי פיתוח נוספים מן האיחוד האירופי הכפילו את שטחי התצוגה של המוזיאון במבנה חדש ויחודי שהוקם עבורו, ובו נוספו ספריה מקצועית וחדרי ועידות שאיפשרו הרחבה ותיעוד של המחקר המקצועי והאומנותי בנושאי הזכוכית.
בשנת 2014 לאחר שהתברר כי הוצאות האחזקה והפיתוח של המוזיאון מכבידים על תקציבה של העיירה הקטנה בה הוא שוכן וכי התרומות והתמיכות המתקבלות אינן מספיקות להמשך הפעלתו באופן איכותי, הועבר המוזיאון לאחריות מדינת בוואריה שתממן אותו מתקציבה ותאפשר את המשך החופש האומנותי ופעילותו של המוזיאון.
התצוגה

תצוגת הקבע במוזיאון משתרעת בשטח של 1300 מ"ר בתוך מבנה עגול ומואר בעל חלונות ענק המשקיפים על גינת המוזיאון בה מפוזרות עבודות אמנות זכוכית בגדלים מרשימים. במרכז המבנה ובחלקו הנמוך מוצגים תנורי היצור וסדנאות העבודה של האמנים עם כלי העבודה הייחודיים. מסלול הסיור סובב את המרכז ומציג את התפתחות ההיסטורית של תעשיית יצור הזכוכית מתחילתה במסופוטמיה ודרך תצוגה של כל הסגנונות האומנותיים עד לימינו.
אלן ג'יי לרנר

| --- | --- |

צילום משנת 1950 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  31 באוגוסט 1918 ניו יורק, ארצות הברית 
 פטירה:  14 ביוני 1986 (בגיל 67) ניו יורק, ארצות הברית 
 סוגה מועדפת:  מוזיקת פופ, מחזמר 
 מדינה:  ארצות הברית 
 תקופת הפעילות:  מ-1942 
 מקום לימודים:  אוניברסיטת הרווארד  בית הספר צ'ואט רוזמרי הול  בית הספר בדאלס 
 צאצאים:  Michael Alan Lerner 
 פרסים והוקרה:  פרס גראמי של חבר הנאמנים (1997)  פרס ג'וני מרסר (1985)  פרס אוסקר לתסריט המעובד הטוב ביותר (1957)  פרס גראמי לאלבום מחזמר (15 במרץ 1966)  פרס אוסקר לתסריט המקורי הטוב ביותר (1950)  פרס מרכז קנדי 
 פרופיל ב-IMDb
 
אלן ג'יי לרנר (באנגלית: Alan Jay Lerner;‏ 31 באוגוסט 1918- 14 ביוני 1986) היה מחבר שירים, לבריתן ותסריטאי אמריקאי. יצר יחד עם פרדריק לאו את אחד ממחזות הזמר הפופולריים ביותר בעולם, הן על הבמה והן בקולנוע, "גברתי הנאווה". הוא זכה בשלושה פרסי טוני ובשלושה פרסי האקדמיה, בין שאר פרסים ואותות כבוד.
יצירות > הצגות תיאטרון

Life of the Party (1942), עם פרדריק לאו
What's Up? (מחזמר) (1943), עם פרדריק לאו
The Day Before Spring (1945), עם פרדריק לאו
Brigadoon (מחזמר) (1947), עם פרדריק לאו
Love Life (מחזמר) (1948), עם קורט וייל
Paint Your Wagon (מחזמר) (1951), עם פרדריק לאו
My Fair Lady (1956), עם פרדריק לאו
"קמלוט" -Camelot (מחזמר) (1960), עם פרדריק לאו
On a Clear Day You Can See Forever (1965), עם ברטון ליין
Coco (מחזמר) (1969), עם אנדרה פרווין
Lolita, My Love (1971), עם ג'ון בארי (מלחין))
Gigi (מחזמר) (1973), מבוסס על הסרט "ז'יז'י" 1958 Gigi (1958, עם פרדריק לאו
1600 Pennsylvania Avenue (מחזמר) (1976), עם ליאונרד ברנשטיין
Carmelina (1979), עם ברטון ליין וג'וזף שטיין
Dance a Little Closer (1983), עם צ'ארלס סטראוס
My Man Godfrey (1984), בלתי גמור, עם ג'רארד קני
יצירות > סרטים

Royal Wedding, 1951 (פזמונים)
An American in Paris (1951) (מילים)
Brigadoon 1954 (סרט) (פזמונים)
Gigi (1958 סרט), 1958 (תסריט/פזמונים)
The Adventures of Huckleberry Finn, 1960 (פזמונים)
My Fair Lady, 1964 (תסריט/פזמונים)
Camelot, 1967 ((תסריט/פזמונים)
Paint Your Wagon, 1969 (תסריט/פזמונים)
On a Clear Day You Can See Forever, 1970 ((תסריט/פזמונים)
The Little Prince, 1973 ((תסריט/פזמונים)
Tribute, 1980 ("It's All for the Best," פזמונים)
Secret Places, 1984 (הפזמון הראשי)
לקריאה נוספת

Lerner, Alan Jay (1985). The Street Where I Live. Da Capo Press. ISBN 0-306-80602-9
Shapiro, Doris (1989). We Danced All Night: My Life Behind the Scenes With Alan Jay Lerner. Barricade Books. ISBN 0-942637-98-4
Jablonski, Edward (1996). Alan Jay Lerner: A Biography. Henry Holt & Co. ISBN 0-8050-4076-5
Citron, David (1995). The Wordsmiths: Oscar Hammerstein 2nd and Alan Jay Lerner. Oxford University Press. ISBN 0-19-508386-5
Green, Benny, Editor (1987). A Hymn to Him : The Lyrics of Alan Jay Lerner. Hal Leonard Corporation. ISBN 0-87910-109-1
Garebian, Keith (1998). The Making of My Fair Lady. Publisher: Mosaic Press. ISBN 0-88962-653-7
הערות שוליים

↑  https://forward.com/culture/207806/the-secret-jewish-history-of-my-fair-lady/
| --- | --- |
בקרת זהויות :  NLI: 987007264578505171  PLWABN: 9810551988005606  BIBSYS: 90379837  BNE: XX1088020  BnF: cb13937266x (data)  CiNii: DA0422923X  GND: 119042967  ICCU: RAVV088472  ISNI: 0000 0001 1570 8798  LCCN: n50050417  LNB: 000181899  MusicBrainz: 56b7ad8e-3c4f-4f14-914d-f2852d147c2e  NDL: 00470368  NKC: jn20001227153  NLA: 35300804  NLK: KAC2018N0533  NSK: 000124348  NTA: 071874682  RERO: 02-A003514219  SNAC: w6sf2wv5  SUDOC: 059864141  TePapa: 20613  Trove: 903408  VIAF: 54336505   WorldCat (עם VIAF): 54336505
יחידת מצדה

| --- | --- |

 כִּי סַלְעִי וּמְצוּדָתִי אָתָּה (תהלים, ל"א, ד')
 פרטים
 כינוי:  יחידת השתלטות מיוחדת של שירות בתי הסוהר
 מדינה:  ישראל ישראל
 שיוך:   שירות בתי הסוהר
 סוג:  יחידת עילית, יחידת השתלטות
 אירועים ותאריכים
 תקופת הפעילות:  2003–הווה (כ־22 שנים)
 מקים היחידה:  יעקב גנות
 מלחמות:  מלחמת חרבות ברזל
 נתוני היחידה
 ייעוד:  חילוץ בני ערובה באירועים בתוך מתקני הכליאה
 כוח אדם:  לוחמים בשירות קבע
 ציוד עיקרי:  נשק קל (כולל מיקרו-תבור, עוזי-פרו, M4A1 ורמינגטון MSR), אמצעים מיוחדים ונשק אל-הרג
 פיקוד
 דרגת המפקד:    סגן גונדר
 מפקד נוכחי:  סג"ד מ׳
 מפקדים:  פירוט בהמשך הערך
יחידת מצדה היא יחידת השתלטות מיוחדת של שירות בתי הסוהר, אחת מחמש יחידות ההשתלטות במדינת ישראל. ייעודה של היחידה הוא לתת מענה מבצעי איכותי לאירועי קיצון במתקני הכליאה בפריסה ארצית. היחידה היא יחידה נציבותית-ארצית והיא כפופה ישירות לראש אג"מ של השב"ס. היחידה הוכרה בשנת 2006 כיחידה מטכ"לית צה"לית והיא פועלת באירועים בהם צה"ל מבקש להסתייע ביחידה בתחומי מומחיותה במעצרי מבוקשים ופעולות דומות, בכפוף לאישור נציב בתי הסוהר. יחידת מצדה נחשבת למוקד ידע בתחום נשק אל-הרג (נפ"ק), ואנשיה מייעצים ומדריכים בתחום זה את כלל כוחות הביטחון בישראל.
תפקידי היחידה

נוסף על תפקידה העיקרי, לטפל באירועי מיקוח במתקני הכליאה, ישנם ליחידה מספר תפקידים נוספים:
חילוץ בני ערובה במתקני הכליאה הנמצאים באחריות שב"ס.
חילוץ בני ערובה במתקני הכליאה הנמצאים באחריות צה"ל, היחידה מוגדרת כיחידת השתלטות מטכ"לית.
חילוץ בני ערובה במתקני הכליאה הניידים של השב"ס.
מעצר אסירים שברחו והחזרתם למתקני הכליאה, כולל אסירים הנמצאים בשטחי איו"ש.
סיוע ליחידות שב"ס שונות בביצוע פשיטות וחיפושים בתאים של אסירים מסוכנים.
השתלטות על התפרעויות קשות במתקני כליאה של השב"ס ושל צה"ל.
איסוף מודיעין במגוון אמצעים.
סיוע לצה"ל ומשטרת ישראל בביצוע פעילות מבצעית ייחודית, כגון מעצרי מבוקשים, בכפוף לאישור נציב בתי הסוהר.
ארגון ומבנה

יחידת מצדה היא יחידה נציבותית-ארצית והיא כפופה ישירות לראש אגף המבצעים של השב"ס. היחידה בנויה מלוחמים יוצאי יחידות קרביות בצה"ל שבגיוס ליחידה הופכים לאנשי קבע בשירות בתי הסוהר.
דרישות הקבלה הן: שירות קרבי (רובאי 07 מינימום/05 מג״ב/ימ״ס), כושר גופני גבוה. מסלול הגיבוש ליחידה נערך במשך מספר ימים, במהלכו עוברים המתמודדים מבחנים פיזיים ומנטליים על מנת לבחור את המתאימים ביותר לתפקיד. בסך הכל, אחוז אחד מהפונים מסיים את מסלול ההכשרה והופך ללוחם ביחידה. קורס הלוחמים נמשך כחצי שנה ומועבר על ידי מדריכים מתוך היחידה, בסיום הקורס הבוגרים מחולקים לפלגות.
הלוחמים ביחידה נמצאים כל הזמן באימוני כשירות או פעילות. מדי שבוע הלוחמים מבצעים מגוון אימונים כגון: קרב מגע (אשר מותאם במיוחד לאזורי צפיפות כמו תאים בכלא), אימוני ירי מורכבים, ניווטים, צליפה, גלישה, ירי בנשקים פחות קטלניים, אימוני הפרות סדר, כלבנים וסוגי אימונים נוספים.
היחידה מורכבת משתי פלגות עיקריות, השתלטות ופריצה. פלגת ההשתלטות מתמחה בהיבטים הקשורים להשתלטות, בין השאר על תאים בתוך בית סוהר או על רכבים שמובילים אסירים. פלגת הפריצה מתמחה בשימוש בחומר נפץ ובפריצת דלתות בצורה 'חמה' ו'קרה'.
הלוחמים בפלגות מתמחים במקצועות הבאים:
פריצת דלתות – בצורה "חמה" או "קרה", לוחמים אלה עוברים הכשרות מתאימות בצבא ובתוך היחידה.
גלישה בחבלים ("קופים").
צלפים.
כלבנים - תפקידם לאמן ולהפעיל כלבי לוט"ר.
משא ומתן - בתוך היחידה קיימת מחלקת משא ומתן אשר עובדת בשיתוף פעולה עם יחידת משא ומתן משטרתית ואף מכשירה "דוברים מזדמנים" מתוך שירות בתי הסוהר.
היסטוריה > הקמה

יחידת מצדה הוקמה ב-2003, בהוראת נציב שב"ס יעקב גנות, בעקבות ריבוי אירועים ביטחוניים במתקני הכליאה שכללו תקיפות סגל רבות, ניסיונות חטיפה וחטיפת אנשי סגל.
בתוך שב"ס לא הייתה יחידה שהתמקצעה בתחום ההשתלטות על אירוע חטיפת בני ערובה ולארגון היה צורך להישען על יחידות אחרות, של צה"ל או משטרת ישראל. במקרה של התלקחות הרחוב הפלסטיני עלול להיווצר מצב בו כוחות מיוחדים במשטרה ובצה"ל יצטרכו לתת מענה בשטחים, ורק יחידת מצדה תוכל לטפל באירועים בבית הסוהר.
בשנת 2006 היחידה הוגדרה כיחידת השתלטות מטכ"לית וקיבלה אחריות על מתקני הכליאה הצה"ליים בתחום חילוץ בני ערובה.
לאורך שנות קיומה של היחידה מפקדיה היו קצינים בעלי ניסיון קרבי עשיר, בעיקר יוצאי הימ"מ. בספטמבר 2016 לראשונה מאז הקמת היחידה מונה מפקד אשר צמח בתוכה ולא הגיע מצה"ל ומיחידות אחרות.
היסטוריה > פעילות מבצעית (2003- היום)

להלן פעולותיה הידועות של היחידה:
15 באפריל 2004: במהלך התפרעות אסירים ביטחוניים בכלא נפחא נחטף אחד הקצינים של הכלא. יחידת מצדה נערכה להשתלטות על תא בו הוחזק הקצין, אך בתום משא ומתן קצר בן הערובה שוחרר.
30 בנובמבר 2005: לוחמי יחידת מצדה פרצו לדירה בפתח תקווה והשתלטו על אסיר, אשר התבצר בדירתו לאחר שהתבקש לחזור מהחופשה לבית הסוהר
11 במאי 2006: בעיר שכם, במבצע שערכו יחידת מצדה יחד עם כוחות צה"ל והשב"כ נתפס אסיר נמלט.
ספטמבר 2006: במהלך מבצע "ענני סתיו" שני צוותי לוחמים של היחידה הוקפצו לגזרה הדרומית ברצועת עזה ולקחו חלק בהשתלטות על מסגד בו התבצרה קבוצה גדולה של מחבלים.
15 באפריל 2007: בכלא אופק שלושה אסירים בני 17 איימו להתאבד באמצעות סכינים. לאחר ניסיונות משא ומתן פרצו לוחמי מצדה לתאיהם של האסירים והצליחו להשתלט עליהם, ללא נפגעים.
22 באוקטובר 2007: במהלך מבצע חיפוש לילי באגף האסירים הביטחוניים בכלא קציעות התפרעו האסירים ופצעו 15 סוהרים. לוחמי יחידת מצדה הצליחו להשתלט על ההתפרעות. במהלך הפעילות אסיר ביטחוני נפצע באורח אנוש, ולאחר מכן מת מפצעיו.
25 במאי 2008: במחנה הפליטים קבטיה נעצר אסיר נמלט, בפעילות משותפת של יחידת מצדה, צה"ל והשב"כ.
31 במאי 2010: יחידת מצדה סייעה לחיל הים כחלק מכוח ההשתלטות על המשט הטורקי לעזה בין היתר על הספינה "מאווי מרמרה".
28 באוקטובר 2013: לוחמי יחידת מצדה עצרו בעיר שכם את מוחמד שרף, אסיר נמלט אשר ריצה מאסר עולם בגין רצח מאבטח במהלך שוד בנק.
16 בפברואר 2014: בכלא איילון כוח של יחידת מצדה משתלט על אסיר שאיים להתאבד, איש לא נפגע.
23 בפברואר 2014: האסיר סמואל שיינביין, שריצה מאסר עולם בכלא רימונים בגין רצח וביתור גופה, שלף אקדח שהצליח להבריח לתוך הכלא ופתח באש לעבר סוהרים. ארבעה סוהרים נפצעו מהירי, אחד מהם באורח אנוש. מיד עם הגעת לוחמי יחידת מצדה לזירת האירוע החל פרמדיק היחידה לטפל בסוהר הפצוע אנוש וביצע בו פעולות מצילות חיים. במקביל תפס כוח לוחמים עמדות אל מול האסיר היורה. לאחר כישלון משא ומתן פתח שיינביין את דלת המעבר לכוון אגף בו שהו אסירים אחרים. חוליית לוחמים בפיקוד מפקד פלגה החלה לנוע לעברו על מנת למנוע ממנו להיכנס לאגף ולפגוע באסירים, ושיינביין פתח באש לכוונם ונורה למוות. שני לוחמי מצדה נפצעו קל במהלך הפעולה. בגין אירוע זה הוענקו למפקד הפלגה ולשני לוחמים עיטורי מופת. לפרמדיק היחידה, אשר בפעולותיו המהירות הציל את חייו של הסוהר הפצוע הוענק עיטור השירות.
יוני 2014: במסגרת מבצע "שובו אחים" היחידה פעלה בגזרת שכם וסייעה לכוחות צה"ל בסריקות ומעצרים.
יולי 2014: במסגרת מבצע צוק איתן סייעה היחידה לחטיבה הדרומית באוגדת עזה ותפסה כוננות של צוות התערבות גזרתי מול איום של חדירת מחבלים אל יישובי עוטף עזה.
4 באוגוסט 2016: בעקבות מידע מודיעיני לוחמי מצדה השתלטו על 116 אסירי חמאס בכלא נפחא ועל 140 אסירי הארגון בכלא אשל. בפעולה זו נמנע פיגוע שתוכנן על ידי אסירי החמאס.
24 במרץ 2019: כתגובה לפציעתם של שני סוהרים בבית הסוהר קציעות, פרץ כח מיוחד של יחידת מצדה לאגף אסירי חמאס בכלא. בתיעוד ממצלמות האבטחה נראים הסוהרים תוקפים אסירים באגרופים, אלות ובעיטות, ללא התגרות מצדם. 55 אסירים הוכו באלות בידי לפחות עשרה סוהרים, והושארו כפותים על הרצפה במשך שעות. ארבעה סוהרים נחקרו בחשד לתקיפה, והיחידה לחקירת סוהרים המליצה על סגירת התיק בעילה של "עבריין לא נודע".
7 באוקטובר 2023: בעקבות טבח שבעה באוקטובר, השתתפו לוחמי היחידה בקרבות להדיפת המתקפה ולהחזרת השליטה לידי צה"ל.
19 בנובמבר 2024: לראשונה בהיסטוריה, היחידה החלה להשתתף בתמרון צבאי פעיל כאשר נכנסה לדרום לבנון.
ציוד ואמצעי לחימה > כלי ירייה

רובה שירות וסער M4A1 קרבין בהתאמה אישית עם אפשרויות לדיגומי לוט"ר שונים- כוונות מתקדמות, פנס, ציין לייזר, ידית הסתערות ועוד.
תת-מקלע עוזי-פרו עם אפשרויות לדיגומי לוט"ר שונים- כוונות, פנסים, צייני לייזר, משתיקי קול וידיות הסתערות.
רובה צלפים רמינגטון MSR עם משתיקי קול וכוונות מתקדמות.
רובה שוטגאן מסוג רמינגטון 870.
תת-מקלע עוזי-פרו (מושתק ולא מושתק)אקדחי גלוק 17 וגלוק 19 בקליבר 9 מ"מ פרבלום עם אפשרות למשתיקי קול.
כלי ירייה מסוג אל-הרג (נפ"ק)
ציוד ואמצעי לחימה > רימונים

רימון סיימון לפריצת דלתות
רימוני הלם
ציוד ואמצעי לחימה > אופטיקה

כוונות רובה שונות בהן כוונות השלכה ורפלקס מתקדמות
כוונת מפרולייט
כוונת EOtech
כוונות טלסקופיות לרובי הצלפים
ציוד ואמצעי לחימה > אמצעים אחרים

שולחנות צליפה
אמצעי חבלה ופריצה קרה וחמה
ציוד טיפוס, גלישת חבלים וחילוץ
סולמות פריצה
מגנים טקטיים
מפקדי יחידת מצדה

| שם | תקופת כהונה | הערות |
| --- | --- | --- |
| דקר אילת | 2003-2007 | ממקימי יחידת מצדה, הגיע מהימ"מ. |
| ד' | 2014 | בוגר ימ"מ |
| ע' | 2014-2016 | בוגר ימ"מ |
| ד' | 2016-2017 | מפקדה הראשון של יחידת מצדה שצמח מתוכה. |
| א' | 2017-2021 |  |
| יניב דקל | 2021-מכהן | נבחר להשיא משואה ביום העצמאות ה-76 למדינת ישראל. |
דרגתו של מפקד מצדה היא גונדר משנה, עד שנת 2024 הייתה סגן גונדר ועד שנת 2014 הייתה דרגת מפקד היחידה רב-כלאי.
ראו גם

יחידות השתלטות אחרות בישראל:
ימ"מ – יחידה מקבילה במשטרת ישראל
סיירת מטכ"ל – יחידת השתלטות של המטה הכללי
שייטת 13 – יחידת השתלטות של חיל הים
לוט"ר אילת – יחידת השתלטות של צה"ל בגזרת אילת והערבה
הערות שוליים

1 2 3 4 5  יחידת מצדה באתר שב"ס
1 2 3 4 5 6 7 8 9 10 11 12 13  נעמה תלם, הלבנה החזקה בקיר, אתר שב"ס, אפריל 2013
↑  רם גלבוע, קומנדו קלבוש, בלייזר, גיליון אוגוסט 2005, כפי שהועלה באתר פרש.
↑  חן קוטס בר, עופר גולן, יום בחיי שב"ס, הוצאת שב"ס, 2005
1 2  מור שמעוני‏, אסיר שנמלט לפני 13 שנה נלכד בשכם והוחזר לכלא, באתר וואלה, 29 באוקטובר 2013
↑  רם גלבוע, המקצוענים, בלייזר, אוגוסט 2005
↑  אורית שטלצר, הלוחם שמאחורי המסכה, רואים שב"ס, אפריל 2004
↑  שי לוי, ‏היחידה שמוסמכת להשתלטות על בתי סוהר מקבלת מפקד חדש, באתר ‏מאקו‏, 7 בספטמבר 2016
↑  רם גלבוע, המקצוענים, בלייזר, אוגוסט 2005
↑  יהונתן ליס, כוח מיוחד השתלט על אסיר שהתבצר בדירה, וואלה חדשות, 30 בנובמבר 2005
↑  במבצע שערכו יחידת מצדה בשכם נתפס אסיר שהיה בבריחה, באתר ערוץ 7
1 2 3  מצדה- יחידת השתלטות של שירות בתי הסוהר, בהוצאת המדפיס הממשלתי, 2014
↑  רענן בן צור, צוות שב"ס מנע משלושה אסירים להתאבד, באתר ynet, 15 באפריל 2007
↑  רענן בן צור ועלי ואקד, התפרעות בקציעות: עשרות סוהרים ואסירים נפצעו, באתר ynet, 22 באוקטובר 2007
↑  נעצר אסיר ביטחוני שיצא לחופשה ב-99' ולא שב, באתר ynet, 28 במאי 2008
↑   משה נוסבאום, ‏תיעוד: אסיר ניצל רגע לפני שהתאבד בתלייה, באתר ‏מאקו‏, 18 בפברואר 2014
↑  מאיר תורג'מן, תקרית הדמים בכלא רימונים, ידיעות אחרונות, 27 בפברואר 2014
↑  טקס הענקת דרגות ועיטורים - ראש השנה 2014, אתר השב"ס
↑  איציק סבן, סוכל פיגוע שתכננו אסירים של חמאס, ישראל היום, 5 באוגוסט 2016
↑   יהושע בריינר, סוהרים תועדו מכים אסירים ביטחוניים כפותים; איש לא נעצר והתיק נסגר, באתר הארץ, 10 ביוני 2021.
↑  מלחמת 'חרבות ברזל' בשב"ס: נערכים לימי הקרב | עמקניוז - חדשות העמק, באתר עמקניוז - חדשות העמק, ‏18 באוקטובר 2023
↑  ישי אלמקייס, לראשונה אי פעם: יחידת העילית שהצטרפה ללחימה בלבנון, באתר www.makorrishon.co.il
↑  אריק גרינשטיין, "כל מי שהרים אבן או הסתכל על אבן נעצר", באתר מידה, ‏2014-11-18
↑  שי לוי, ‏היחידה שמוסמכת להשתלטות על בתי סוהר מקבלת מפקד חדש, באתר ‏מאקו‏, 7 בספטמבר 2016
↑  Facebook, www.facebook.com
↑  סג"ד יניב דקל, מפקד יחידת מצדה, ישיא את משואת כוחות הבטחון, באתר דבר העובדים בארץ ישראל
רובה סער M4A1 קרבין פלאטופ – רובה השירות של לוחמי היחידה
רובה שוטגאן מסוג רמינגטון 870
בריג'יד פולי

| --- | --- |

 לידה:  14 באפריל 1887 מחוז קורק, אירלנד 
 פטירה:  28 ביוני 1970 (בגיל 83) Wicklow, אירלנד 
 ידועה בשל:  פעילות רפובליקנית במרידת הפסחא ומלחמת העצמאות האירית
 
בריג'יד פולי (באירית: Brighid Ni Fhoghludha); באנגלית: Brigid Foley; ידועה גם כברידה (Breida או Breda) ובריג'ט (Bridget);‏ 14 באפריל 1887 – 28 ביוני 1970) הייתה לאומנית אירית רפובליקנית, אחת מחמש נשים שנכלאו בכלא לואיס אחרי מרידת חג הפסחא ב-1916.